Komisijos direktyva 93/26/EEB
1993 m. birželio 4 d.
iš dalies keičianti Tarybos direktyvos 82/471/EEB dėl tam tikrų produktų, naudojamų gyvūnams šerti, priedą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1982 m. birželio 30 d. Tarybos direktyvą 82/471/EEB dėl tam tikrų produktų, naudojamų gyvūnams šerti [1], su paskutiniais pakeitimais, padarytais Komisijos direktyva 90/654/EEB [2], ypač į jos 6 straipsnį,
kadangi Direktyvoje 82/471/EEB yra numatyta priedo turinį nuolatos derinti prie mokslo ir technikos žinių pažangos;
kadangi buvo nustatyta, kad priede reikia keisti nuostatas dėl produktų, priklausančių grupei "aminorūgščių hidroksianalogai", nuorodos kombinuotųjų pašarų etiketėje;
kadangi nauja technologija galima apsaugoti aminorūgštis, kad būtų išvengta jų suskaidymo melžiamų karvių didžiajame skrandyje ir taip padidinti šių maistinių medžiagų kiekį žarnyne; kadangi apsaugotų aminorūgščių naudojimas pasirodė ypač naudingas melžiamoms karvėms, šiuos produktus turėtų būti leidžiama naudoti gyvūnų pašarui;
kadangi šioje direktyvoje numatytos priemonės atitinka Pašarų nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 82/471/EEB priedas iš dalies keičiamas taip, kaip nurodyta šios direktyvos priede.
2 straipsnis
Valstybės narės priima įstatymus ir kitus teisės aktus, kurie, įsigalioję ne vėliau kaip iki 1994 m. kovo 31 d., įgyvendina šią direktyvą. Apie tai jos nedelsdamos praneša Komisijai
Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3 straipsnis
Ši direktyva skirta valstybėms narėms.
Priimta Briuselyje, 1993 m. birželio 4 d.